b'\n_START_ARTICLE_\nOb\xc4\x8dina Ru\xc5\xa1e\n_START_SECTION_\nNaselja v ob\xc4\x8dini\n_START_PARAGRAPH_\nBezena, Bistrica ob Dravi, Fala, Lobnica, Log, Ru\xc5\xa1e, Smolnik\n_START_SECTION_\nGospodarstvo\n_START_PARAGRAPH_\nV dana\xc5\xa1njem \xc4\x8dasu industrija \xc5\xa1e vedno zavzema najve\xc4\x8dji dele\xc5\xbe v gospodarstvu ob\xc4\x8dine Ru\xc5\xa1e, saj ustvari tri \xc4\x8detrtine celotnega prihodka gospodarstva in zaposluje ve\xc4\x8dino delovno aktivnega prebivalstva. Od ostalih panog gospodarstva pa je treba poudariti \xc5\xa1e kmetijstvo, \xc5\xbeivinorejo, sadjarstvo in gozdarstvo, razvijajo\xc4\x8do se storitveno obrt in manj\xc5\xa1a podjetja._NEWLINE_V lastni\xc5\xa1ki strukturi gospodarstva ob\xc4\x8dine prevladujejo podjetja v privatni lastnini. S poudarjenim interesom ob\xc4\x8dine za lastninjenje, razvoj turizma, drobnega gospodarstva, podjetni\xc5\xa1tva in obrti, ob temeljiti skrbi za razvoj izobra\xc5\xbeevanja, kulture in drugih podro\xc4\x8dij \xc4\x8dlovekovega \xc5\xbeivljenja pa sku\xc5\xa1a ob\xc4\x8dina vrniti prepotrebni razvojni polet.'